ગુરુવારની ઘટના બાબતમાં તેના એક રિલેટિવે ‘મિડ-ડે’ને કહ્યું હતું કે ‘અમને મળેલા સમાચાર પ્રમાણે પ્રિયંકાએ સ્પામાં તેના પ્રેમીને મળવા બોલાવ્યો હતો. તેને ભાગીને લગ્ન કરવા માટે પ્રિયંકાએ ખૂબ સમજાવ્યો હતો, પરંતુ તે નિષ્ફળ ગઈ હતી. એને પરિણામે તેણે આત્મહત્યા કરી હતી. બીજી બાજુ પ્રિયંકાનો પરિવાર પ્રિયંકા સવારથી ઘર છોડીને જતી રહી હોવાથી ટેન્શનમાં હતો. એમાં તેનો મોબાઇલ અને સ્પાનો ફોન સ્વિચ્ડ-ઑફ આવતાં પરિવાર વધુ ટેન્શનમાં આવી ગયો હતો. આથી પ્રિયંકાની મમ્મી અને ચાંદિવલી ભારતીય જનતા મહિલા મોરચાની અધ્યક્ષ રાધિકા શર્મા તેના એક-બે રિલેટિવ સાથે સ્પામાં આવી હતી. ત્યાં તેણે સ્પાનું શટર અંદરથી બંધ જોયું હતું અને ખખડાવવા છતાં કોઈએ શટર ખોલ્યું નહોતું.’